# data[].attributes.body
20 de fizicieni care au revolutionat stiinta

# data[].attributes.attachment_link.readable_text
Fizica este ştiinţa care se ocupă cu studiul fenomenelor fizice, de la mișcarea planetelor și a stelelor la comportamentul particulelor subatomice care alcătuiesc lumea din jurul nostru.

Din acest motiv, putem spune că fizica este peste tot. Ea poate fi întâlnită în cele mai îndepărtate locuri ale Universului, în găurile negre supermasive din centrul galaxiilor, în molecula fundamentală a vieții de pe Pământ (ADN) şi chiar în spațiul aparent gol din jurul nostru.

În istoria științei există fizicieni care au schimbat pentru totdeauna percepția noastră asupra Universului și au revoluţionat ştiinţa.

Iată în continuare 20 de fizicieni ale căror teorii, idei și descoperiri au revoluționat ştiinţa:

1. Una dintre cele mai cunoscute contribuţii ale lui Galileo Galilei (1564-1642) în fizică este studiul corpurilor aflate în mișcare. În anul 1630 el a arătat că toate obiectele aflate în cădere liberă cad cu aceeași accelerație.

2. Pe baza lucrărilor lui Galileo Galilei asupra obiectelor aflate în mișcare, Isaac Newton (1643-1727) a stabilit cele trei legi ale mișcării, precum și Legea atracţiei universale în anul 1687.

Una dintre cele mai revoluţionare idei ale lui Isaac Newton a fost aceea că mișcarea corpurilor cereşti este descrisă de aceleaşi legi ale fizicii ca mişcarea obiectelor de pe Pământ.

3. Michael Faraday (1791-1867) este cunoscut pentru cercetările sale asupra magnetismului şi electricităţii. În anul 1831 el a descoperit fenomenul de inducție electromagnetică și a arătat că există o legătură între electricitate și magnetism.

4. În anul 1864, James Clerk Maxwell (1831-1879) a publicat teoria electromagnetismului, care a arătat că electricitatea, magnetismul şi lumina sunt toate manifestări ale aceluiași fenomen: câmpul electromagnetic.

5. În anul 1895, Wilhelm Röntgen (1845-1923) a devenit primul fizician care a produs și a detectat radiaţia X.

6. În anul 1896, Marie Curie (1867-1934) a introdus în fizică termenul de radioactivitate şi a descoperit metode pentru izolarea izotopilor. Împreună cu soțul ei, Pierre Curie, a descoperit elementele radioactive radiu şi poloniu.

7. În anul 1897, J.J. Thomson (1856-1940) a descoperit electronul. Aceasta a fost prima particulă subatomică descoperită vreodată.

8. Max Planck (1858-1947) este considerat fondatorul mecanicii cuantice. În anul 1900 el a introdus noţiunea de cuantă de energie, adică cea mai mică cantitate de energie care poate fi emisă sau absorbită de un sistem atomic, molecular, etc. El a stabilit, de asemenea, valoarea pentru constanta lui Planck, care este un element central în mecanica cuantică.

9. În anul 1905, Albert Einstein (1879-1955) a publicat teoria relativităţii restrânse (sau relativitatea specială) care postulează că legile fizicii sunt aceleași în orice sistem de referință inerțial şi că viteza luminii este o constantă universală. Printre consecinţele acestei teorii se numără echivalența dintre masă şi energie (E=mc ²), variaţia masei în funcţie de viteza de deplasare şi dilatarea temporală, timpul scurs între două evenimente depinde de mișcarea relativă a sistemelor de referință ale observatorilor.

În anul 1916, Einstein a publicat teoria generală a relativității, o teorie fundamentală a naturii spațiului, timpului și gravitaţiei, care afirmă că gravitația este un efect al curburii continuumului spaţiu-timp.

10. În anul 1911, Ernest Rutherford (1871-1937) a demonstrat că masa atomului este concentrată în nucleu. În anul 1920, el a descoperit protonul.

11. Niels Bohr (1885-1962) este cunoscut pentru formularea teoriei modelului atomic în anul 1913. În modelul său atomic, electronii orbitează în jurul nucleului. Niels Bohr a avut, de asemenea, un rol cheie în apariţia mecanicii cuantice.

12. Wolfgang Pauli (1900-1958) este cunoscut în special pentru teoria spinului, momentul cinetic intrinsec al unei particule și pentru descoperirea principiului de excluziune în anul 1925, care este esențial pentru înțelegerea proprietăților stelelor și nebuloaselor.

În anul 1931, el a prezis existența neutrinilor, particule elementare care interacționează foarte slab cu materia şi care se deplasează prin Univers cu o viteză apropiată de viteza luminii.

13. În anul 1926, Erwin Schrödinger (1887-1961) a dedus ecuația care îi poartă numele şi care a devenit ecuaţia centrală a mecanicii cuantice, așa cum sunt legile lui Newton în mecanica clasică. Funcţia de undă a lui Erwin Schrödinger sau „ecuaţia Schrödinger" este cea care stă la baza modelului ondulatoriu staţionar al atomului şi al mecanicii ondulatorii.

În anul 1935, Erwin Schrödinger a propus unul dintre cele mai renumite experimente de gândire din istorie, care a fost denumit „Pisica lui Schrödinger".

În experimentul imaginar o pisică este închisă într-o cutie şi probabilitatea ca aceasta să fie vie sau moartă este de 50%. Erwin Schrödinger a arătat că până când nu ştim sigur starea în care se află pisica, aceasta este atât vie, cât și moartă, în tot acest timp pisica aflându-se într-o stare cunoscută sub numele de superpoziţie (suprapunere) a două sau mai multe stări.

14. În anul 1928, Paul Dirac (1902-1984) a prezis existența antimateriei, care este formată din particule care au o sarcină electrică egală, dar opusă faţă de particulele omoloage din materia obişnuită.

15. Werner Heisenberg (1901-1976) este cunoscut în special pentru Principiul incertitudinii pe care l-a formulat în anul 1927 şi care introduce limitări fundamentale privind precizia măsurătorilor experimentale în mecanica cuantică.

16. Enrico Fermi (1901-1954) este cunoscut în special pentru contribuţia sa la construirea primului reactor nuclear, ca parte a proiectului Manhattan. El a avut, de asemenea, contribuții majore la teoria cuantică, precum şi în fizica nucleară.

17. J. Robert Oppenheimer (1904-1967) este cunoscut pentru participarea sa în cadrul Proiectului Manhattan, unde a condus activitatea de producție a primelor bombe atomice.

18. Richard Feynman (1918-1988) este celebru pentru contribuțiile sale la teoria electrodinamicii cuantice, care îmbină relativitatea și mecanica cuantică pentru o mai bună înțelegere a Universului.

19. În anul 1961, Murray Gell-Mann (născut în anul 1929) a conceput o schemă de clasificare a particulelor subatomice cunoscută sub numele de Calea celor opt (Eightfold Way), iar în anul 1964 a postulat existența quarcurilor, adică particule din care sunt alcătuiţi protonii, neutronii şi alţi hadroni.

20. Deși Vera Rubin (născută în anul 1928) este de fapt un astronom, studiile sale privind viteza de rotație a galaxiilor au condus la obţinerea primelor dovezi că 84% din Univers este format din particule misterioase, invizibile ce compun materia întunecată. Căutarea acestor particule a revoluționat domeniul fizicii particulelor şi astrofizica.

# data[].attributes.attachment_link.title
Fizicieni celebri care au revoluţionat ştiinţa | Ştiinţa Online

# data[].attributes.attachment_link.description
Fizica este ştiinţa care se ocupă cu studiul fenomenelor fizice, de la mișcarea planetelor și a stelelor la comportamentul particulelor subatomice care alcătuiesc lumea din jurul nostru. Din acest motiv, putem spune că fizica este peste tot.

# data[].attributes.body
este cunoscut azi în întreaga lume drept unul dintre cei mai importanți matematicieni, fizicieni și astronomi ai omenirii. A fost primul om de știință care a demonstrat că legile naturii guvernează atât mișcarea Pământului, cât și a altor corpuri cerești, intuind că orbitele pot fi nu numai eliptice, dar și hiperbolice sau parabolice.

# data[].attributes.body
-Newton credea despre el că este un mare păcătos.
-Newton s-a născut prematur. Hannah Ayscough, mama acestuia, l-a adus pe lume cu trei luni înainte de termen. În plus, chiar dacă el s-a dovedit a fi un geniu, tatăl lui era analfabet, iar mama reuşea doar cu greu să citească.
-În perioada în care era student la Cambridge,a fost nevoit să servească la mese şi să cureţe camerele celorlalţi studenţi. În schimbul acestor servicii, tânărul matematicin primea un   mic ajutor   financiar.
-Fizicianul a supravieţuit epidemiei de ciumă, care în anul 1665 a lovit Londra.
-Isaac Newton a fost şi alchimist. Ştiinţa ocultă avea ca scop transformare metalelor ordinare în aur.

# data[].attributes.headline
Quiz distractic despre fizicieni si fizica

# data[].attributes.subject
Quiz distractic despre fizicieni si fizica

# data[].attributes.attachment_link.provider_name
Wordwall - Create better lessons quicker

# data[].attributes.attachment_link.readable_text
1) Cercetator care a studiat marile si formele de viata din apa a) Galileo Galilei b) Mihai Eminescu c) Jacques-Yves Cousteau 2) Completeaza definitia: " Aerul atmosferic, datorita greutatii sale exercita asupra tuturor suprafetelor cu care vine in contact, o presiune numita [...]" a) hidraulica b) hidrosferica c) atmosferica d) hidrostatica 3) Unitatea de masura pentru presiune este: a) N/m 2 = Pa b) m/s c) 9,8N/kg d) W 4) In ce an s-a construit primul barometru cu mercur? a) 760(I.H) b) 1643 c) 1953 d) 1645 e) 1634 f) 2015 5) Presiunea atmosferica se masoara cu: a) manometru b) centimetru c) TDS metru d) barometru e) tensiometru f) micrometru

# data[].attributes.attachment_link.description
1) Cercetator care a studiat marile si formele de viata din apa a) Galileo Galilei b) Mihai Eminescu c) Jacques-Yves Cousteau 2) Completeaza definitia: " Aerul atmosferic, datorita greutatii sale exercita asupra tuturor suprafetelor cu care vine in contact, o presiune numita [...]" a) hidraulica b) hidrosferica c) atmosferica d) hidrostatica 3) Unitatea de masura pentru presiune este: a) N/m 2 = Pa b) m/s c) 9,8N/kg d) W 4) In ce an s-a construit primul barometru cu mercur?

# data[].attributes.attachment_link.readable_text
Cel mai faimos fizician al erei noastre, Stephen Hawking, avea un număr de ciudăţenii, în afară de condiţia sa care l-a ţinut într-un scaun cu rotile pentru cea mai mare parte a vieţii.

Doctorii i-au spus că nu va trăi mai mult de 20 şi puţin de ani

Hawking a fost diagnosticat cu scleroză amiotrofică laterală când avea doar 21 de ani. Boala afectează celulele implicate în mişcările muşchilor, ducând la o descreştere a abilităţii de a se mişca şi a vorbi odată cu trecerea timpului. De obicei, simptomele apar după 50 de ani şi duc la deces în câteva luni sau ani, scrie History.

Atunci când doctorii l-au diagnosticat pe Hawking cu această boală la doar 21 de ani, aceştia au prezis că va mai trăi doar câţiva ani. Dar a reuşit să mai trăiască încă 55.

Mai multe detalii despre boala sa puteţi găsi aici.

Nu era un „şofer" de scaun cu rotile bun

Odată ce a început să folosească scaunul cu rotile, Hawking a devenit autorul unor poveşti interesante. „Există o poveste apocrifă - nu ştiu dacă este adevărată - că odată l-a călcat pe degete pe Prinţul Charles", a relatat Kristine M. Larsen, profesoară de astronomie la Central Connecticut State University şi autoare a cărţii Stephen Hawking: A Biography.

„Îi plăcea să danseze în scaunul său pe ringul de dans", a precizat aceasta. „Îmi aduc aminte că se plimba prin sălile de conferinţă în scaunul său". După un incident în care a făcut un accident şi şi-a rupt şoldul, a glumit că „este un şofer nepriceput".

A făcut multe pariuri ştiinţifice, chiar dacă pe multe le-a pierdut

Hawking este cunoscut pentru contribuţiile sale în fizica teoretică. Dar ca orice savant, a făcut unele greşeli şi a dezvoltat o reputaţie că făcea şi pierdea multe pariuri.

În 1975, a făcut un pariu pe o subscripţie la Penthouse cu fizicianul Kip Thorne că obiectul Cygnus X-1 nu era o gaură neagră. A pariat pe o enciclopedie şi că informaţia se pierde în găurile negre. A mai pariat pe 100 de dolari că nimeni nu va descoperi bosonul Higgs. A pierdut toate cele trei pariuri.

Unele dintre teoriile sale ştiinţifice erau controversate la început

În ciuda pariurilor pierdute, Hawking a avut multe reuşite. „Una dintre primele descoperiri teoretice este aceea că găurile negre ar trebui să radieze", a precizat Larsen. „Dar atunci când a prezentat ideea colegilor, aceştia nu au crezut că este o prostie".

Totuşi, odată ce calculele sale au fost verificate, „au găsit că da, conform legilor fizicii pe care le ştim, găurile negre ar trebui să radieze". Conceptul ştiinţific a rămas acum cunoscut sub denumirea de radiaţia Hawking.

Inteligenţa artificială îl îngrijora

Hawking credea că progresul tehnologic este imperativ pentru supravieţuirea umană; dar era foarte îngrijorat cu privire la inteligenţa artificială.

„Alături de beneficii, inteligenţa artificială aducea şi pericole, precum armele autonome sau noi moduri de a-i oprima pe cei mulţi. Pe viitor, inteligenţa artificială îşi poate dezvolta voinţă proprie - una care va fi în conflict cu a noastră".

Subiectul era personal pentru Hawking pentru că acesta a beneficiat de inteligenţa artificială. Începând cu 2008, Hawking a comunicat prin mişcarea obrajilor. Utilizând tehnologia care poate detecta aceste mişcări, un algoritm convertea mişcările în sunet, tehnologia devenind din ce în ce mai performantă pe măsură ce învăţa tiparele de mişcare ale lui Hawking.

Alte detalii puteţi găsi aici.

A avut o relaţie tumultoasă cu soţia sa

Atunci când The Theory of Everything a debutat în 2014, a fost criticat pentru felul în care a fost protretizată prima sa soţie, Jane Wilde. Bazat pe scrierile despre viaţa sa şi căsătoria cu Hawking, filmul a oferit o perspectivă romantică a femeii care a făcut sacrificii pentru soţul său.

În viaţa reală, lucrurile au fost mai complicate, mai ales că femeia avea în grijă şi cei trei copii.

Mai multe detalii despre relaţia celor doi puteţi găsi aici.

A scris cinci cărţi de copii împreună cu fiica sa, Lucy

În afară de multele lucrări ştiinţifice şi cărţi de popularizare a ştiinţei, Hawking a scris mai multe cărţi pentru copii, care combinau ştiinţa şi aventura.

Acestea au ca personaj principal pe un băiat numit George, care învaţă despre Univers pe măsură ce călătorea. În cea mai recentă carte, George şi Luna Albastră, băiatul intră într-un program de antrenament pe Marte, „luptând pentru supravieţuire în ceea ce pare a fi Hunger Games ( Jocurile Foamei) pe Planeta Roşie", conform descrierii lui Hawking (da, Hawking ştia despre Hunger Games).

Vă recomandăm să citiţi şi următoarele articole:

Realizările ştiinţifice ale lui Stephen Hawking, marele geniu al erei noastre. "Scopul meu este simplu: o înţelegere completă a Universului, de ce este aşa cum este şi de ce există"

Stephen Hawking, o scurtă istorie a unui geniu: "Să fiu al naibii dacă voi muri înainte să descopăr mai multe din tainele Universului"

Stephen Hawking: "Aşteptările mele s-au redus la zero la vârsta de 21 de ani. De atunci, totul a fost bonus". Citate memorabile ale savantului

Stephen Hawking susţine că ştie ce s-a întâmplat înainte de apariţia timpului

# data[].attributes.attachment_link.title
Şapte lucruri surprinzătoare despre Stephen Hawking pe care puţini le cunosc

# data[].attributes.attachment_link.description
Cel mai faimos fizician al erei noastre, Stephen Hawking, avea un număr de ciudăţenii, în afară de condiţia sa care l-a ţinut într-un scaun cu rotile pentru cea mai mare parte a vieţii. Doctorii i-au spus că nu va trăi mai mult de 20 şi puţin de ani Hawking a fost diagnosticat cu scleroză amiotrofică laterală când avea doar 21 de ani.

# data[].attributes.body
Stephen Hawking (n. 8 ianuarie 1942, d. 14 martie 2018) a fost un fizician englez, teoretician al originii universului și unul dintre cei mai mari cosmologi contemporani, profesor la catedra de matematica de la Universitatea Cambridge.